A BIZOTTSÁG 917/2007/EK RENDELETE
(2007. július 31.)
a termelőknek fizetendő minimumár megállapításáról a feldolgozatlan aszalt füge esetében, valamint az aszalt fügére vonatkozó termelési támogatás meghatározásáról, a 2007/2008 értékesítési kampányra vonatkozóan
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a feldolgozott gyümölcs- és zöldségtermékek közös piaci szervezéséről szóló, 1996. október 28-i 2201/96/EK tanácsi rendeletre (1), és különösen annak 6b. cikke (3) bekezdésére és 6c. cikke (7) bekezdésére,
mivel:
(1)
A 2201/96/EK tanácsi rendelet alkalmazási szabályainak megállapításáról szóló, 2003. augusztus 29-i, a feldolgozott zöldség és gyümölcstermékek támogatási rendszerére vonatkozó 1535/2003/EK bizottsági rendelet (2) 3. cikke (1) bekezdésének c) pontja tartalmazza az aszalt füge kereskedelmi kampányainak időpontjait.
(2)
A 2201/96/EK tanácsi rendelet alkalmazási szabályainak megállapításáról szóló, 1999. július 19-i 1573/1999/EK bizottsági rendelet 1. cikke a termelési támogatási rendszerből részesülő aszalt füge jellemzőire vonatkozóan (3) felállítja azokat a kritériumokat, amelyeknek meg kell feleljenek a termékek ahhoz, hogy a minimumárból és a támogatás kifizetéséből részesüljenek.
(3)
Következésképpen javasolt a minimumár és a termelési támogatás megállapítása a 2007/2008 kereskedelmi kampányra vonatkozóan, a 2201/96/EK rendelet 6b. és 6c. cikkeiben meghatározott kritériumoknak megfelelően.
(4)
Az e rendeletben előírt rendelkezések összhangban vannak a Feldolgozottgyümölcs- és Feldolgozottzöldség-piaci Irányítóbizottságának véleményével,
ELFOGADTA EZT A RENDELETET:
1. cikk
A 2007/2008 kereskedelmi kampányra vonatkozóan a 2201/96/EK rendelet 6a. cikkének (2) bekezdésében meghatározott nettó termelői minimumár feldolgozatlan aszalt füge estében 1 018,38 EUR/tonna.
A 2007/2008 kereskedelmi kampányra vonatkozóan a 2201/96/EK rendelet 6a. cikkének 1. bekezdése értelmében az aszalt füge estében meghatározott termelési támogatás összege nettó 258,57 EUR/tonna.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. július 31-én.